《淳熙丙午与閤皂化士彭正夫道人五羊相别开禧乙丑复会于五羊赠二长韵 其二》
宋代·曾丰

抗尘骑气两虚舟，久别重逢幸小留。自分末留轻著脚，相期初度急回头。

我尝黄奶真无味，若种丹田乃有秋。所向殊途所归一，他游无以易天游。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。